laion/Wikipedia-Exotic huggingface dataset:
হ্যামিল্টন মাসাকাদজা

হ্যামিল্টন মাসাকাদজা (ইংরেজি: Hamilton Masakadza; জন্ম: ৯ আগস্ট, ১৯৮৩) হারারেতে জন্মগ্রহণকারী জিম্বাবুয়ের ক্রিকেটার। জিম্বাবুয়ে দলের পক্ষ হয়ে তিনি মূলতঃ ডানহাতি ব্যাটসম্যান হিসেবে অংশগ্রহণ করে থাকেন। তবে দলের প্রয়োজনে মাঝে মাঝে ডানহাতি লেগ ব্রেক বোলাররূপেও আবির্ভূত হন তিনি। শিঙ্গিরাই মাসাকাদজা তার সহোদর ভাই। ভ্রাতৃদ্বয় উভয়েই জাতীয় দলের হয়ে আন্তর্জাতিক ক্রিকেট খেলছেন। এছাড়াও তারা মাউন্টেনিয়ার্সের সদস্য। ফেব্রুয়ারি, ২০০০ সালে প্রথম কৃষ্ণাঙ্গ জিম্বাবুইয়ান হিসেবে প্রথম-শ্রেণীর ক্রিকেটে শতরান করেন। এর কিছুদিন পর জুলাই, ২০০১ সালে টেস্ট ক্রিকেটে অভিষিক্ত হন ওয়েস্ট ইন্ডিজের বিরুদ্ধে। হারারেতে অনুষ্ঠিত ঐ টেস্টে তিনি ১১৯ রান করে বিশ্বের সর্বকনিষ্ঠ খেলোয়াড় হিসেবে রেকর্ড করেন। হাইস্কুলের ছাত্র হিসেবে ঐ সময় তার বয়স ছিল মাত্র ১৭ বছর ২৫৪ দিন। কিন্তু বাংলাদেশের উদীয়মান ক্রিকেটার মোহাম্মদ আশরাফুল শ্রীলঙ্কার বিরুদ্ধে শতক করে তার এ রেকর্ড ভেঙ্গে ফেলেন ঐ বছরের আগস্ট মাসে। ডিসেম্বর, ২০০৭ সালে একদিনের আন্তর্জাতিক ক্রিকেটে তিনি পুনরায় রেকর্ড বইয়ে নিজের অবস্থান চিহ্নিত করেন। প্রতিপক্ষ ওয়েস্ট ইন্ডিজ দলের বিপক্ষে উদ্বোধনী জুটিতে ভুসি সিবান্দাকে সাথে নিয়ে ১৬৭ রানের জাতীয় রেকর্ড গড়েন। এক্ষেত্রে তিনি ৮০ রান করেন। টেস্ট খেলুড়ে দেশের বিপক্ষে একদিনের আন্তর্জাতিক ক্রিকেটে প্রথম সেঞ্চুরি করেন ১৪ আগস্ট, ২০০৯ তারিখে। টেস্ট সেঞ্চুরির দীর্ঘ আট বছর পর তিন নম্বরে ব্যাটিংয়ে নেমে বাংলাদেশ দলের বিরুদ্ধে ১১২ বলে ১০২ রান করেন। দীর্ঘ ছয় বছর স্বেচ্ছা নির্বাসন শেষে ২০১১ সালে জিম্বাবুয়ে টেস্ট ক্রিকেটে প্রত্যাবর্তন করে। মাসাকাদজাকে বাংলাদেশ, পাকিস্তান এবং নিউজিল্যান্ড দল - প্রত্যেকের বিরুদ্ধে একটি টেস্টে অন্তর্ভুক্ত করা হয়। তিন নম্বর অবস্থানে থেকে বাংলাদেশের বিপক্ষে সেঞ্চুরি করেন যা তার টেস্ট জীবনে দ্বিতীয়। তার সাফল্যে জিম্বাবুয়ে খেলায় বিজয়ী হয়েছিল। ২৬ মে, ২০১৫ তারিখে পাকিস্তান সফরে ৩ খেলার ওডিআই সিরিজের ১ম ওডিআইয়ে স্বাগতিক পাকিস্তানের বিপক্ষে চিগুম্বুরাকে দলের ধীরগতিতে বোলিংয়ের কারণে পরবর্তী দুই খেলায় অংশগ্রহণের উপর নিষেধাজ্ঞা আরোপ করা হয়। ফলে পরবর্তী দুই খেলায় চিগুম্বুরার অনুপস্থিতিতে দলকে নেতৃত্ব দেন মাসাকাদজা। ২০০৭ সালের বিশ্বকাপ ক্রিকেটে ওয়েস্ট ইন্ডিজ ক্রিকেট দলের বিপক্ষে অপরাজিত ৭০* রান করেছিলেন। ২০১১ সালের বিশ্বকাপে তার বৃদ্ধাঙ্গুলে ফাটল ধরায় আরোগ্যলাভের উদ্দেশ্যে নিজ দেশে ফিরে যেতে বাধ্য হন। জিম্বাবুয়ে ক্রিকেট কর্তৃপক্ষ ৭ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য ১৫-সদস্যের চূড়ান্ত তালিকা প্রকাশ করে। তিনিও দলের অন্যতম সদস্য মনোনীত হন। cricinfo, biography of Shingi Masakadza, retrieved: 11 May, 2013 Austin, Charlie, Sri Lanka v Bangladesh, Wisden Cricinfo, retrieved 2011-02-04 "Masakadza’s ton boosts Zimbabwe". Taipei Times. 7 August 2011. Retrieved 14 January 2012. "Chigumbura suspended for two ODIs"। ESPNCricinfo। সংগ্রহের তারিখ ২৭ মে ২০১৫।  "Zimbabwe face stiffer test without Chigumbura"। ESPNCricinfo। সংগ্রহের তারিখ ২৮ মে ২০১৫।  Moonda, Firdose। "Hamilton Masakadza Set for First World Cup"। ESPNCricinfo। ESPN। সংগ্রহের তারিখ ৭ জানুয়ারি ২০১৫।  ডানকান ফ্লেচার অ্যান্ডি ফ্লাওয়ার ২০১৫-১৬ আন্তর্জাতিক ক্রিকেট ২০১৩ বাংলাদেশ প্রিমিয়ার লীগের খেলোয়াড় নিলাম ক্রিকেট প্রবেশদ্বার ইএসপিএনক্রিকইনফোতে হ্যামিল্টন মাসাকাদজা (ইংরেজি) ক্রিকেটআর্কাইভে হ্যামিল্টন মাসাকাদজা (সদস্যতা প্রয়োজনীয়) (ইংরেজি)
ফার্স্ট ব্লাড

ফার্স্ট ব্লাড ডেভিড মোরেলের উপন্যাস অবলম্বনে নির্মিত র‌্যাম্বো সিরিজের একটি আমেরিকান অ্যাকশন চলচ্চিত্র। যাতে নাম ভূমিকায় অভিনয় করেছেন মার্কিন অভিনেতা সিলভেস্টার স্ট্যালোন। এখন পর্যন্ত এ সিরিজের চারটি ছবি মুক্তি পেয়েছে। ছবিগুলো হলো, ফার্স্ট ব্লাড(১৯৮২), র‍্যাম্বো:ফার্স্ট ব্লাড পার্ট ২(১৯৮৫), র‍্যাম্বো ৩(১৯৮৮) এবং র‍্যাম্বো ৪(২০০৮)। জন র‌্যাম্বো নামে একজন সাবেক সৈনিক ভিয়েতনামে একসাথে কাজ করা তার এক সহকর্মী ডেলমারে বেরিকে খুজঁতে তার গ্রামে আসে কিন্তু সে জানতে পারে বেরি গত বসন্তে ক্যান্সারে আক্রান্ত হয়ে মারা গেছে। শহরের শেরিফ (শহরের পুলিশ প্রধান) উইল তার গাড়ি নিয়ে সকালের ভ্রমনে বের হয় এবং রাস্তায় তার সাথে র‌্যাম্বোর দেখা হয়। র‌্যাম্বো পোর্টল্যান্ড যাবে শুনে শেরিফ তার গাড়ি করে র‌্যাম্বোকে পোর্টল্যান্ড যাওয়ার রাস্তা পর্যন্ত রেখে যায় কিন্তু র‌্যাম্বো পোর্টল্যান্ড এর দিকে না গিয়ে আবার শহরের দিকে ফিরে আসে। এজন্য শেরিফ র‌্যাম্বোকে গ্রেফতার করে। কিন্তু র‌্যাম্বো পুলিস স্টেশন থেকে পালিয়ে যায়। র‌্যাম্বো চ্যাপম্যান ক্রিপ নামক পাহাড়ি বনে পালিয়ে যাওয়ার পর তাকে ধরার জন্য উইল তার সহকারীদের হেলিকাপ্টার ও ডগ স্কোয়াড পাঠাতে বলে। এদিকে হেলিকাপ্টার দিয়েও র‌্যাম্বোকে ধরার চেষ্টা ব্যার্থো হলে শেরিফ উইল তার রেডিওম্যানের সাথে যোগাযোগ করলে তার রেডিওম্যান জানায় জন র‌্যাম্বো একজন ভিয়েতনাম ফেরত কংগ্রেসনাল মেডেল প্রাপ্ত যুদ্ধের সাবেক নায়ক। সকল চেষ্টা ব্যার্থ হলে ও শেরিফ র‌্যাম্বোর দ্বারা আহত হলে স্টেট পুলিশ ঘটনাস্থলে চলে আসে এবং র‌্যাম্বোকে ধরার পরিকল্পনা করতে থাকে। এরমধ্যেই ভিয়েতনামে র‌্যাম্বোর সাবেক কমান্ডিং আফিসার ও প্রশিক্ষক কর্নেল স্যামোয়েল ট্রটম্যান ঘটনাস্থলে পৌঁছে ও শেরিফকে বলে র‌্যাম্বোকে চলে যেতে দিতে যাতে আর কেউ আহত না হয় কারণ র‌্যাম্বোর খারাপ আবহাওয়ায় কীভাবে বেচেঁ থেকে শত্রুর মুকাবিলা করতে হয় সে প্রশিক্ষন আছে। কর্নেল ট্রটম্যান র‌্যাম্বোকে আত্মসমর্পণ করতে বলে কিন্তু র‌্যাম্বো আত্মসমর্পণ না করে শহরের বিরুদ্ধে যুদ্ধ ঘোষণা করে ও একটি আর্মি ট্রাক ছিনতাই করে শহরের গ্যাস স্টেশনে হামলা করে। তারপর পুলিস স্টেশনে হামলা করে গুলি করে সব তছনছ করে ও শেরিফ উইলকে হত্যা করতে উদ্ধত হলে ট্রটম্যান তাকে বাধা দেয় ও তাকে নিয়ে চলে যায়। http://www.the-numbers.com/movies/1982/0FRBL.php http://www.rottentomatoes.com/m/first_blood/ http://www.rogerebert.com/reviews/first-blood-1982 উইকিউক্তিতে ফার্স্ট ব্লাড সম্পর্কিত উক্তির সংকলন রয়েছে। ইন্টারনেট মুভি ডেটাবেজে ফার্স্ট ব্লাড (ইংরেজি) রটেন টম্যাটোসে ফার্স্ট ব্লাড (ইংরেজি) অলমুভিতে ফার্স্ট ব্লাড (ইংরেজি) বক্স অফিস মোজোতে ফার্স্ট ব্লাড (ইংরেজি) Scott Hardy's - First Blood Filming Locations
চার্লস ফেফার্ম্যান

চার্লস লুইস ফেফার্ম্যান (জন্ম: ১৮ এপ্রিল, ১৯৪৯) একজন মার্কিন গণিতবিদ। তিনি ১৯৪৯ সালের ১৮ এপ্রিল ওয়াশিংটন ডি.সি.তে জন্মগরহণ করেন। ১৯৬৬ সালে ইউনিভার্সিটি অব ম্যারিল্যান্ড, কলেজ পার্ক থেকে পদার্থ বিজ্ঞান ও গণিতে ব্যাচেলর অব সায়েন্স ডিগ্রি অর্জন করেন। ১৯৬৯ সালে প্রিন্সটন বিশ্ববিদ্যালয় থেকে গণিতে পিএইচডি ডিগ্রি অর্জন করেন। ১৯৬৯ সালে প্রিন্সটন বিশ্ববিদ্যালয়ে প্রভাষক হিসেবে যোগদান করেন। ১৯৭০ সালে শিকাগো বিশ্ববিদ্যালয়ে সহকারী অধ্যাপক হিসেবে যোগদান করেন এবং ১৯৭১ সালে অধ্যাপক পদে উন্নীত হন। ১৯৭৩ সালে প্রিন্সটন বিশ্ববিদ্যালয়ে ফিরে এসে অধ্যাপক পদে যোগদান করেন। ফিল্ডস পদক, (১৯৭৮) অ্যালান টি ওয়াটারম্যান অ্যাওয়ার্ড "সংরক্ষণাগারভুক্ত অনুলিপি" (পিডিএফ)। ১ জুন ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মে ২০১৩।  এমসিএস হিস্টোরি
টেকেন ২

টেকেন ২ অলিভার মেগাটন পরিচালিত ইংরেজি ভাষার ফ্রান্সের ২০১২ সালের একটি অ্যাকশন থ্রিলার চলচ্চিত্র। এটি ২০০৮ সালের টেকেন ছবির সিকুয়্যাল। ছবিটিতে আভিনয় করেছেন লিয়াম নিসন, ম্যাগি গ্রেস, ফামকে জেনসেন ও রডি সেরবেডজিজা। আলবেনিয়ার পাহাড়ি অঞ্চলে কিছু লাশ কবর দেওয়ার সময় এক লোক প্রতিগ্গা করে যে তাদের হত্যা করেছে তাকে খুঁজে বের করে এই মাটিতে কবর দেবে। লসঅ্যান্জেলসে ব্রায়ান তার মেয়ে কিমকে ড্রাইভিং শেখানোর জন্যো তার সাবেক স্ত্রী লোনির বাড়িতে যায় কিন্তু গিয়ে শুনতে পারে কিম তার ছেলে বন্ধু জেমি কনরেডের সাথে আছে। এরপর ব্রায়ান জেমির বড়ি থেকে কিমকে নিয়ে আসে। ব্রায়ান পেশাদার দ্বায়িত্ব পালন করেতে ইস্তাম্বুলে যায় লেনি ও কিমকে তার সাথে তিনদিন পর যোগ দিতে বলে। এদিকে আলবেনিয়ার লোকেরা তার অবস্থানের কথা জেনে ফেলে। ইস্তাম্বুলের এক হোটেল থেকে তারা ব্রায়ান ও লেনিকে অপহরণ করে। তাদের মেয়েকে ধরতেও লোক পাঠানো হয় কিন্তু ব্রায়ানের কথামত চলায় তারা তার মেয়েকে তুলে আনতে ব্যার্থ হয়। অপহরণকারী লোকটি ব্রায়ানকে বলে সে তার ছেলে মার্কোকে খুন করেছিল। কিন্তু মার্কোই এর আগে কিমকে অপহরণ করেছিল। এরপর কিমের সহয়তায় ব্রায়ান মুক্তি পায়। কিন্তু লেনি অপহারনকারীদের হাতে বন্দি থেকে যায়। ব্রায়ান ও কিম একটি গাড়ি নিয়ে ইস্তাম্বুলের আমেরিকান দূতাবাসে আসে ও কিমকে রেখে যায়। ব্রায়ান এরপর লেনিকে উদ্ধার করে ও অপহরণকারীদের হত্যা করে। "Taken 2"। British Board of Film Classification (BBFC)। ২০১২-০৯-১৪।  "Taken 2 (2012)"। Box Office Mojo।  French, Philip। "Taken 2 – review"। The Guardian।  Nesselson, Lisa (৭ সেপ্টেম্বর ২০১২)। "Taken 2"। Screen International।  Genzlinger, Neil (৪ অক্টোবর ২০১২)। "Taken 2 (2012)"। The New York Times।  Fritz, Ben (৪ অক্টোবর ২০১২)। "'Taken 2' shoots for a repeat of box office magic with Liam Neeson"। Los Angeles Times। ৮ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১২ মে ২০১৩।  Buchanan, Jason। "Taken 2"। Allmovie। Rovi Corporation।  দাপ্তরিক ওয়েবসাইট ইন্টারনেট মুভি ডেটাবেজে টেকেন ২ (ইংরেজি) অলমুভিতে Taken 2 (ইংরেজি) রটেন টম্যাটোসে Taken 2 (ইংরেজি) মেটাক্রিটিকে Taken 2 (ইংরেজি) বক্স অফিস মোজোতে Taken 2 (ইংরেজি) Taken 2 at The Numbers
কামরুল হক

কামরুল হক (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। কামরুল হকের পৈতৃক বাড়ি ঢাকায়। তার বাবা শামসুল হক এবং মা আনোয়ারা বেগম। তার স্ত্রীর নাম রোজি হক। তিনি শরীফুল হক ডালিমের আপন ছোট ভাই। ১৯৭১ সালে শিক্ষার্থী ছিলেন কামরুল হক। মুক্তিযুদ্ধ শুরু হলে ভারতে যান। ক্র্যাক প্লাটুনের সদস্য হিসেবে প্রশিক্ষণ নিয়ে ঢাকা শহরে বেশ কয়েকটি অপারেশনে অংশ নেন। ঢাকায় বেশ কয়েকটি অপারেশনে অংশ নেয় মুক্তিবাহিনীর ক্র্যাক প্লাটুনের সদস্যরা। এ বাহিনীর সদস্য ছিলেন কামরুল হক। তার ডাক নাম ছিলো স্বপন। ঢাকায় পরিচালিত বিভিন্ন অপারেশনের মধ্যে কামরুল হকের করা অন্যতম একটি অপারেশন হচ্ছে ১৯৭১ সালের ২৫ আগস্টের ধানমন্ডির অপারেশন। কামরুল হক ছাড়াও এ দলে ছিলেন, কাজী কামালউদ্দিন (বীর বিক্রম), বদিউল আলম (বীর বিক্রম), শাফী ইমাম রুমী (বীর বিক্রম) ও হাবিবুল আলম (বীর প্রতীক)। পরিকল্পনা ছিল পুরাতন ২০ নম্বর রোডে চীনা দূতাবাসের সামনে এবং ১৮ নম্বর রোডে বিচারপতি আবদুল জব্বার খানের বাসার সামনে অপারেশন করার। সেখানে পাকিস্তানি সেনা ও পুলিশ পাহারায় থাকত। যার জন্য প্রয়োজন ছিল একটি গাড়ি। তার দুই সহযোদ্ধা একটা মাজদা গাড়ি হাইজ্যাক করেন। গাড়ি চালান হাবিবুল আলম। অপারেশনের দিন সন্ধ্যার আগে গাড়িতে করে তারা ২০ নম্বর সড়কে যান। কিন্তু তখন নির্দিষ্ট স্থানে পাকিস্তানি সেনা-পুলিশ কেউ ছিল না। এরপর তারা ১৮ নম্বরে যান। সেখানে বিচারপতি আবদুল জব্বার খানের বাড়ির সামনে আটজন পাকিস্তানি সেনা ও পুলিশ ছিলেন। কাজী কামালউদ্দিন ও বদিউল আলম তাদের গুলি করেন। কামরুল হক ও রুমীর ওপর দায়িত্ব ছিল পাকিস্তানি সেনা কেউ পাল্টা গুলি করে কি না, তা লক্ষ রাখা। সফলতার সঙ্গেই অপারেশন শেষ করে তারা আবার আগের টার্গেটে যান। কিন্তু এবারও সেখানে পাকিস্তানি কাউকে তারা পাননি। ফিরে যাওয়ার পথে চরম ঝুঁকির মুখে পড়েন। ৫ নম্বর সড়কের মুখে মিরপুর রোডে পাকিস্তান সেনাবাহিনীর অবরোধের মধ্যে পড়েন এবং তারা এ অবরোধ ভেদ করেন। পাকিস্তান সেনাবাহিনীর একটি দল তখন সেখানে তল্লাশি শুরু করেছিল। ওখানে দুটি ট্রাক মিরপুর রোডে সামনের দিকে, একটা জিপ রাস্তার ডান দিকে এবং আরেকটা জিপ পেট্রলপাম্পের সামনে নিউ মার্কেটের দিকে মুখ করে দাঁড় করানো ছিল। এলএমজি ও অন্যান্য অস্ত্র নিয়ে মাটিতে শুয়ে পজিশনে ছিল কয়েকজন পাকিস্তানি সেনা। দাঁড়িয়ে থাকা পাকিস্তানি সেনারা তাদের গাড়ি থামাতে বলে। তখন হাবিবুল আলম গাড়ির হেডলাইট অফ করে ডান দিকে টার্ন নেন। এ অবস্থায় তৎক্ষণাৎ তারা সিদ্ধান্ত নেন পাকিস্তানিদের আক্রমণের। হাবিবুল আলম দক্ষতার সঙ্গে গাড়ি বাঁ দিকে ঘুরিয়ে এগিয়ে যান। কামরুল হক, কাজী কামাল ও বদিউল চলন্ত অবস্থায় গুলি শুরু করেন। কামরুল ছিলেন গাড়ির পেছনের আসনে। তিনি হাবিবুল আলমের ঘাড়ের ওপর দিয়ে গুলি করেন। ওখানে পাকিস্তানি সেনা যারা দাঁড়িয়ে ও শুয়ে ছিল, বেশির ভাগ নিহত ও বাকিরা আহত হয়। কামরুল ও তার সহযোদ্ধাদের কোনো ক্ষতি হয়নি। এরপর তারা পাকিস্তান সেনাবাহিনীর ব্যারিকেড ভেঙে এক মিনিটের মধ্যে গ্রিন রোডের মোড় দিয়ে নিরাপদ স্থানে যান। এ অপারেশনের পর প্রাদেশিক সরকারের বেসামরিক প্রশাসনসহ সামরিক প্রশাসনেও ব্যাপক আতঙ্ক সৃষ্টি হয়। বীর বিক্রম "দৈনিক প্রথম আলো, "তোমাদের এ ঋণ শোধ হবে না"| তারিখ: ২৭-১২-২০১২"। ২০১৭-০১-২৪ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  "আবার ঢাকায়"। সংগ্রহের তারিখ ২১ আগস্ট ২০২৪।
ডানকান ফ্লেচার

ডানকান অ্যান্ড্রু গোয়েন ফ্লেচার, ওবিই (ইংরেজি: Duncan Fletcher; জন্ম: ২৭ সেপ্টেম্বর, ১৯৪৮) সলিসবারিতে জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার ও কোচ। এছাড়াও, তিনি ভারতীয় জাতীয় পুরুষ ক্রিকেট দলের কোচের দায়িত্ব পালন করেছেন। ১৯৯৭-২০০৭ মেয়াদকালে ইংল্যান্ড ক্রিকেট দলের কোচ ছিলেন ডানকান ফ্লেচার। টেস্ট ক্রিকেটে ইংল্যান্ডের দুরবস্থাকে দূরে ঠেলে পুণরুজ্জীবন ঘটাতে সমর্থ হয়েছেন তিনি। ডানকান ফ্লেচার দক্ষিণ রোডেশিয়ার সলিসবারিতে জন্মগ্রহণ করেন যা বর্তমানে জিম্বাবুয়ের হারারে এলাকায় অবস্থিত। রোডেশিয়ার কৃষক পরিবারের সন্তান ফ্লেচারের আরও চার ভাই রয়েছে। তার বোন অ্যান গ্র্যান্ট মস্কোতে অনুষ্ঠিত ১৯৮০ সালের গ্রীষ্মকালীন অলিম্পিক গেমসে জিম্বাবুয়ের প্রমিলা হকি দলের অধিনায়কত্ব করেন ও দলকে স্বর্ণপদক প্রাপ্তিতে সহায়তা করেন। এছাড়াও, অ্যালান ফ্লেচার নামীয় এক ভাই রোডেশিয়া ক্রিকেট দলের হয়ে ১৯৭০-এর দশকের শেষার্ধে প্রথম-শ্রেণীর ক্রিকেট খেলেছেন। ফ্লেচার ১৯৮২ সালের আইসিসি ট্রফি জয়ী জিম্বাবুয়ে দলের সদস্য ছিলেন। সমগ্র খেলোয়াড়ী জীবনে ছয়টিমাত্র একদিনের আন্তর্জাতিকে অংশগ্রহণ করেছেন ডানকান ফ্লেচার। অংশগ্রহণকৃত সবগুলো ওডিআই ক্রিকেট বিশ্বকাপে খেলেছিলেন। ঐ সময়ে জিম্বাবুয়ে দলের টেস্ট খেলার মর্যাদাপ্রাপ্তি ঘটেনি। ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপের তৃতীয় আসরে জিম্বাবুয়ে দলের সদস্যরূপে অংশ নেন। ৯ জুন, ১৯৮৩ তারিখে নটিংহামে অস্ট্রেলিয়ার বিপক্ষে ওডিআইয়ে প্রথমবারের মতো খেলতে নামেন। আলী শাহ, গ্র্যান্ট প্যাটারসন, অ্যান্ডি পাইক্রফট, ডেভিড হটন, জ্যাক হেরন, কেভিন কারেন, ইয়ান বুচার্ট, পিটার রসন, জন ট্রাইকোস ও ভিন্স হগের সাথে একযোগে ওডিআই অভিষেক ঘটে তার। ২০ জুন, ১৯৮৩ তারিখে বার্মিংহামে ওয়েস্ট ইন্ডিজের বিপক্ষে সর্বশেষ ওডিআইয়ে অংশ নেন তিনি। ২০০০-২০০৪ মৌসুমে ইংল্যান্ড দলের কোচের দায়িত্ব পালনকালে তিনি দলকে দেশের বাইরে শ্রীলঙ্কা, পাকিস্তান, ওয়েস্ট ইন্ডিজ এবং দক্ষিণ আফ্রিকার বিপক্ষে বেশ কয়েকটি সিরিজ জয় করিয়েছেন। ২০০৪ সালে ইংল্যান্ড ধারাবাহিকভাবে ৮টি টেস্ট জয় করে। তন্মধ্যে সবচেয়ে বড় সাফল্য ছিল ১৮ বছরের মধ্যে ইংল্যান্ডের কোচ হিসেবে অস্ট্রেলিয়ার বিপক্ষে ২-১ ব্যবধানে অ্যাশেজ সিরিজ জয় করানো। এরফলে তিনি এর স্বীকৃতিস্বরূপ অর্ডার অব দ্য ব্রিটিশ এম্পায়ার (ওবিই) উপাধিতে ভূষিত হন। ১৩ সেপ্টেম্বর, ২০০৫ তারিখে দীর্ঘ ৫ বছর অপেক্ষার পর ব্রিটিশ নাগরিকত্ব লাভ করেন। যদিও তার পিতা-মাতা এবং অন্যান্য পূর্ব-পুরুষগণ জাতিগতভাবে ইংরেজ ছিলেন। স্বরাষ্ট্রমন্ত্রী চার্লস ক্লার্ক তাকে নাগরিকত্বপ্রাপ্তির এ পুরস্কার প্রদান করেন। "Players / Zimbabwe / ODI caps"। Cricinfo। সংগ্রহের তারিখ ১৩ জুলাই ২০১৯।  "Zimbabwe ODI Batting Averages"। Cricinfo। সংগ্রহের তারিখ ১৩ জুলাই ২০১৯।  "Zimbabwe ODI Bowling Averages"। Cricinfo। সংগ্রহের তারিখ ১৩ জুলাই ২০১৯।  "prudential world cup, 1983: Scorecard of third ODI, Australia vs Zimababwe"। Cricinfo। সংগ্রহের তারিখ জুলাই ১৩, ২০১৯।  Fletcher granted British citizenship, Cricinfo. Retrieved 19 November 2007 মিকি আর্থার গ্যারি কার্স্টেন ডেভ হোয়াটমোর ইংল্যান্ড ক্রিকেট দল ভারত জাতীয় ক্রিকেট দল জিম্বাবুয়ে জাতীয় ক্রিকেট দল ২০১২ আইসিসি বিশ্ব টুয়েন্টি২০ স্কোয়াড ২০১৩ আইসিসি চ্যাম্পিয়ন্স ট্রফি দলের তালিকা ইএসপিএনক্রিকইনফোতে ডানকান ফ্লেচার (ইংরেজি) ক্রিকেটআর্কাইভে ডানকান ফ্লেচার (সদস্যতা প্রয়োজনীয়) (ইংরেজি) Duncan Fletcher article, - hero or culprit?
.বিডি

.বিডি (.bd) বাংলাদেশের জন্য ইন্টারনেট প্রদত্ত রাষ্ট্রীয় সংকেত এবং ডোমেইন সাফিক্স। বাংলাদেশের ডাক ও টেলিযোগাযোগ মন্ত্রণালয়ের অধীন ডাক ও টেলিযোগাযোগ বোর্ড (বাংলাদেশ টেলিফোন এন্ড টেলিগ্রাফ বোর্ড) ".bd"-র নিবন্ধন ও ব্যবস্থাপনা নিয়ন্ত্রণ করে। বিটিসিএল সরাসরি ".bd"-র অধীন কোন ডোমেইন নিবন্ধন করে না, ডোমেইন নামকে অবশ্যই কোন একটি সাবডোমইন হতে হবে।তবে দেশের জনগণের সেবা দেওয়ার জন্য বাংলাদেশ সরকার mygov.bd নামে একটি ওয়েবসাইট চালু করেছে। এই মুহূর্তে বিটিসিএল যে সমস্ত উপ ডোমেইনের নিবন্ধন অনুমোদন করে তা হল: ".bd"-র অধীন কোন ডোমেইন নিবন্ধন করতে হলে ডোমেইন নিবন্ধন পোর্টালে একাউন্ট খুলে আবেদন করতে হয়। আবেদন ফরমের সাথে নির্দিষ্ট পরিমাণ ফি জমা দিতে হয়। আবেদন ফরম, ফির অঙ্ক ও অন্যান্য তথ্য বিটিসিএল এর ওয়েব সাইটে পাওয়া যায়। এই মুহূর্তে বিটিসিএল অন্য কোন পক্ষের মাধ্যমে ডোমইন নিবন্ধন করতে দেয় না। .info.bd ছাড়া অন্যান্য গণ ডোমেইন এর মধ্যে নিবন্ধন করতে চাইলে ডেমেইন নামটি জাতীয় পরিচয়পত্র কিংবা ট্রেড লাইসেন্স এর নামের সাথে মিল থাকতে হবে। নিবন্ধনকৃত ডোমেইনের তথ্য নিয়ে বিটিসিএল একটি হুইজ ডেটাবেস পরিচালনা করে। .বাংলা ইয়ানাতে .বিডি তথ্য বিটিসিএল IANA .bd হুইজ তথ্য (ইংরেজি) .bd হুইজ পরিষেবা ওয়েব্যাক মেশিনে আর্কাইভকৃত ২ জুলাই ২০১৬ তারিখে (ইংরেজি) .bd ডোমেইন সন্ধান ওয়েব্যাক মেশিনে আর্কাইভকৃত ২ জুলাই ২০১৬ তারিখে (ইংরেজি) .bd ডোমেইন নিবন্ধন (ইংরেজি)
১৯৮৫ দক্ষিণ এশীয় গেমস

১৯৮৫ দক্ষিণ এশীয় গেমস, অফিসিয়ালভাবে ২য় দক্ষিণ এশীয় গেমস ২০শে ডিসেম্বর থেকে ২৬শে ডিসেম্বর পর্যন্ত ঢাকায় অনুষ্ঠিত হয়। ১৯৯৩ দক্ষিণ এশীয় গেমসে ৭টি দেশ অংশগ্রহণ করে।  বাংলাদেশ  ভুটান  ভারত  মালদ্বীপ    নেপাল  পাকিস্তান  শ্রীলঙ্কা ২য় দক্ষিণ এশীয় গেমসের জন্য অফিসিয়ালভাবে ৭টি ক্রীড়া ছিল। অ্যাথলেটিক্‌স মুষ্টিযুদ্ধ ফুটবল সাঁতার ভারোত্তোলন কুস্তি (অভিষেক) কাবাডি (অভিষেক)   *   স্বাগতিক জাতি (বাংলাদেশ) National Sports Council, Nepal "South Asian Games" ওয়েব্যাক মেশিনে আর্কাইভকৃত ১৭ ডিসেম্বর ২০১০ তারিখে
লিয়াম নিসন

লিয়াম জন নিসন (ইংরেজি: Liam Neeson; জন্ম: ৭ জুন ১৯৫২) একজন উত্তর আইরিশ অভিনেতা। তাঁর আলোচিত চলচ্চিত্রগুলোর মধ্যে শিন্ডলার্স লিস্ট, স্টার ওয়ারস এপিসোড ১: দ্য ফেনটম মেনাক, টেকেন (সিরিজ), মাইকেল কলিন্স, কিনসি, ব্যাটম্যান বিগিন্স, ডার্কম্যান, সেরাফিম ফলস প্রভৃতি উল্লেখযোগ্য। তিনি অস্কারের জন্য মনোনীত হয়েছিলেন। লিয়াম নিসন অ্যান্ট্রিম কাউন্টির ব্যালিম্যানাতে জন্মগ্রহণ করেন। তার পিতার নাম বার্নার্ড নিসন ও মাতার নাম ক্যাথেরিন নিসন। তার মা ছিলেন গ্রহেনী ও পিতা স্থানীয় বেলিম্যানা বয়েস আল সেইন্ট প্রাইমারি স্কুলের কেয়ারটেকার। তিনি রোমান ক্যাথোলিক হিসেবে বেড়ে উঠেন এবং তার নামকরণ করা হয় একজন যাজক লিয়ামের নামানুসারে। চর ভাই-বোনের মধ্যে তিনি তৃতীয়। তার অন্য তিন বোন হলেন, এলিজাবেথ, বার্নার্ডতি, রোজেলিন। নয় বছর বয়েসে নিসন আল সেইন্ট ইয়থ ক্লাবে বক্সিং শেখা শুরু করে এবং পরে অলস্টারের অ্যামেচার সিনিয়র বক্সিং এ জয়ী হয়। ১১ বছর বয়সে প্রথম মঞ্চে অভিনয় করেন। তার স্কুলের ইংরেজি শিক্ষক তাকে স্কুলের একটি নাটকে অভিনয় করার প্রস্তাব দেন ও নিসন তা গ্রহণ করেন কারণ তার স্কুলের যে মেয়েকে তার ভাল লাগত সেও নাটকটিতে অভিনয় করবে। এরপর থেকে স্কুলের সবগুলো অনুষ্ঠানেই তিনি অভিনয় করে গেছেন। ১৯৭১ সালে তিনি কুইন’স বিশ্ববিদ্যালয় বেলফাস্টে’ পদার্থ ও কম্পিউটার সায়েন্সের ছাত্র হিসেবে ভর্তি হন। তিনি কিছুদিন বিভিন্ন ক্লাবে ফুটবলও খেলেছেন। "Monitor"। Entertainment Weekly (1209/1210)। 1/8 Jun 2012। পৃষ্ঠা 35।  এখানে তারিখের মান পরীক্ষা করুন: |তারিখ= (সাহায্য) Morales, Tatiana (১৫ ডিসেম্বর ২০০৪)। "Liam Neeson on Kinsey"। CBS News। ২৪ মে ২০১১ তারিখে মূল থেকে আর্কাইভ করা। সংগ্রহের তারিখ ১৩ মে ২০১৩।  "Liam Neeson Biography"। ১৮ জানুয়ারি ২০০৭ তারিখে মূল থেকে আর্কাইভ করা। সংগ্রহের তারিখ ১৩ মে ২০১৩।  Blaney, Retta। "Acting Is a Form of Prayer"। Beliefnet।  "Liam Neeson: Bloody Sunday made me learn my history"। The Belfast Telegraph। ১ এপ্রিল ২০১০। : (Commentary;"Hollywood superstar Liam Neeson has told how he grew up in a religious Catholic background untouched by the Troubles.") Flynn, Gaynor (২৩ আগস্ট ২০০৮)। "Always a Wanted man"। The New Zealand Herald।  Mansfield, Stephanie (1993-12)। "Liam Neeson Puts the Kettle On"। GQ।  এখানে তারিখের মান পরীক্ষা করুন: |তারিখ= (সাহায্য); |ইউআরএল= অনুপস্থিত বা খালি (সাহায্য) "Liam Neeson"।  "Star who shone in the boxing ring"। BBC News। ১৩ ডিসেম্বর ২০০৬।  Frankel, Martha (1990-12)। "'Man' of the Year"। American Film।  এখানে তারিখের মান পরীক্ষা করুন: |তারিখ= (সাহায্য); |ইউআরএল= অনুপস্থিত বা খালি (সাহায্য) Dewson, Lisa (1986-06)। "A Man With a Mission"। Photoplay (UK)।  এখানে তারিখের মান পরীক্ষা করুন: |তারিখ= (সাহায্য); |ইউআরএল= অনুপস্থিত বা খালি (সাহায্য) "Liam Neeson graduates 40 years on"। BBC News। ৭ মে ২০০৯।  Gaffers: 50 Years of Irish Football Managers by Trevor Keane উইকিমিডিয়া কমন্সে লিয়াম নিসন সংক্রান্ত মিডিয়া রয়েছে। ITV Local Interview at premiere of Taken ওয়েব্যাক মেশিনে আর্কাইভকৃত ৭ জানুয়ারি ২০২০ তারিখে ইন্টারনেট মুভি ডেটাবেজে লিয়াম নিসন (ইংরেজি) ইন্টারনেট ব্রডওয়ে ডেটাবেজে লিয়াম নিসন (ইংরেজি) টার্নার ক্লাসিক মুভিজ ডেটাবেজে লিয়াম নিসন (ইংরেজি) অলমুভিতে লিয়াম নিসন ব্রিটিশ ফিল্ম ইনস্টিটিউটের স্ক্রিনঅনলাইনে লিয়াম নিসন The American Ireland Fund Performing Arts Award 2008 ওয়েব্যাক মেশিনে আর্কাইভকৃত ৩০ সেপ্টেম্বর ২০১২ তারিখে Liam Neeson Interview for "The A-Team" Liam Neeson is Today's Greatest Action Hero
আশিকী (১৯৯০-এর চলচ্চিত্র)

আশিকী (হিন্দি: आशिकी, বাংলা: প্রেম) হচ্ছে ১৯৯০ সালে মুক্তিপ্রাপ্ত একটি ভারতীয় হিন্দি প্রণয়ধর্মী চলচ্চিত্র। মুক্তির পর থেকেই এটি সমালোচকদের দ্বারা প্রশংসা ও ব্যাবসায়িক ভাবে সাফল্য পায়। এ ছবির গানগুলো এখনো আগের মতোই জনপ্রিয়। এই চলচ্চিত্রের গানে প্লেব্যাক করেই কুমার শানু ও নাডিম-শ্রাবণ এর ক্যারিয়ার প্রতিষ্ঠিত হয়। প্লানেট বলিউড এই চলচ্চিত্রের মিউজিক অ্যালবামকে ১০০ সেরা বলিউড সাউন্ডট্রেকের মধ্যে ৪ নম্বরে স্থান দিয়েছে। এই ছবির সিকুয়্যাল আশিকী ২ ২৬ এপ্রিল, ২০১৩ সালে মুক্তি পেয়েছে। একই অভিযোগে রাহুল ও আনু পুলিশের কাছে ধরা পরেন। রাহুল তার বাবার প্রতি বিরক্ত কারণ তার বাবা দ্বিতীয় বিয়ে করেন যদিও তার প্রথম স্ত্রী জীবিত। আনু মেয়েদের একটি হোস্টেল থেকে পালিয়ে আসে। তাদের দুজনের যখন পুনরায় দেখা হয় তখন তাদের মধ্যে প্রেমের সূচনা হয়। রাহুল আনুকে কাজ পেতে সাহায্য করে। এক প্রতিভা হান্টের মাধ্যমে আনু মডেলিং শুরু করে। তারপর রাহুল আনুকে বিয়ে করতে চায় কিন্তু প্রথমে তাকে প্রতিষ্ঠিত হতে হবে। একদিন রাহুল অনেক বড় শিল্পী হয় কিন্তু আনু তাকে তার ক্যারিয়ার দিয়ে তাকে সাহায্য করায় রাহুল মনে অঘাত পায়। আনু সব বাদ দিয়ে প্যারিস গিয়ে নতুন করে তার ক্যারিয়ার শুরু করার কথা ভাবে। ছবির খলনায়ক মডেল ডিরেক্টর মি. সিং আনুর সাথে বিমাবন্দরে সঙ্গী হয়ে যায় কিন্তু এমন সময় রাহুল বিমানবন্দরে উপস্থিত হয় ও আনু প্যারিস না যাওয়ার সিদ্ধান্ত নেয়। রাহুল বিক্রম রায়ের চরিত্রে রাহুল রায় অনু ভার্গিসের চরিত্রে অনু আগারওয়াল বালু চরিত্রে দীপক তিজোরি পুলিশ ইন্সপেক্টর দেশপান্ডে চরিত্রে অবতার গিল আর্নি ক্যাম্পবেলের চরিত্রে টম অল্টার মিসেস বিক্রম রায়ের চরিত্রে রীমা লাগু পদমসীর চরিত্রে হোমি ওয়াদিয়া রাফু মাস্টারের চরিত্রে মোশতাক খান চাচা পিটারের চরিত্রে জাভেদ খান মিস্টার পল চরিত্রে অনঙ্গ দেশাই স্ট্রিট সিঙ্গার হিসেবে বীরেন্দ্র সাক্সেনা বিক্রম রায়ের চরিত্রে সুনীল রেগে ছোট ভিলেনের চরিত্রে কুমার সানু "Aashiqui fourth best album"। ৬ মার্চ ২০১২ তারিখে মূল থেকে আর্কাইভ করা। সংগ্রহের তারিখ ১২ মে ২০১৩।  "Aditya, Shraddha right choice for 'Aashiqui 2': Mohit Suri"। ১০ জুলাই ২০১২।  ইন্টারনেট মুভি ডেটাবেজে আশিকী (ইংরেজি)
হারাগাছ বহুমূখী উচ্চ বিদ্যালয়

হারাগাছ বহুমূখী উচ্চ বিদ্যালয় বাংলাদেশের প্রাচীনতম বিদ্যালয় গুলোর মধ্যে একটি। এটি ১৯২৩ সালে রংপুর জেলায়, কাউনিয়া উপজেলায়, হারাগাছে প্রতিষ্ঠিত হয়। প্রাথমিক অবস্থায় এটি একটি মাদ্রাসা ছিল, পরে একে "হারাগাছ বহুমূখী উচ্চ বিদ্যালয়ে" রূপান্তরিত করা হয়। স্কুলটি হারাগাছস্থ খান সাহেব আছিমুদ্দিন দালাল তার পিতা বন্দে আলী মিয়ার নামে "ধুমগাড়া গোলাহাটে" “বন্দে আলী জুনিয়ার মাদ্রাসা” প্রতিষ্ঠা করেন। এটি তিনি পরবর্তীতে সারাই হক বাজার এলাকায় পাবলিক মাঠ সংলগ্ন রাস্তার পশ্চিম পার্শ্বে স্থানান্তরিত করেন এবং ইহাকে নিউ স্কীমভূক্ত “হারাগাছ সিনিয়র মাদ্রাসা” নামকরণ করা হয়। এই মাদ্রাসার জন্য জমি প্রদান করেন প্রামাণিক বংশীয় ভ্রাতৃগণ। খান সাহেব নিজেই একে পাকা মেঝে সহ টিনের বেড়াযুক্ত বিরাট ভবনটি নির্মাণ করে দেন। তৎকালে সারা পূর্ব বঙ্গে এই স্কীমভূক্ত একটি মাত্র মাদ্রাসাই ছিল তা হলো এই হারাগাছ সিনিয়র মাদ্রাসা। এই মাদ্রাসায় এতদঞ্চলের ও দেশ-বিদেশের বহু ছাত্র লেখাপড়া করত। খান সাহেব আছিমুদ্দিন স্বীয় প্রচেষ্টায় বিভিন্ন এলাকা থেকে অভিজ্ঞ ও ভাল শিক্ষক খুজে এনে শিক্ষক হিসেবে নিয়োগ প্রদান করতেন। তার মৃত্যুর পর কিছুকাল যাবত হারাগাছ হাই মাদ্রাসার শিক্ষা ব্যবস্থা ও পরিচালনা সঠিকভাবে চললেও ধীরে ধীরে এর ব্যবস্থাপনায় ও শিক্ষাদান ক্ষেত্রে শিথিল অবস্থার সৃষ্টি হতে থাকে। ১৯৪৭ এর পরবর্তীতে ডাঃ আব্দুল হামিদ খন্দকার সাহেব “হারাগাছ হাই মাদ্রাসা”-টিকে “আছিমুদ্দিন মেমোরিয়াল হাই স্কুল” নামে রূপান্তরিত করার প্রস্তাব দেন। প্রস্তাব গৃহীত না হওয়ায় একটি নতুন হাই স্কুল প্রতিষ্ঠার সিদ্ধান্ত নেয়া হয়। সিদ্ধান্ত অনুযায়ী হাজী জিয়ারতুল্যা সাহেবের পুত্র রইচ উদ্দিন আহম্মেদ ও সামসুদ্দিন আহম্মেদের বাসভবনের পরিত্যক্ত বিরাট গুদামঘরে “হারাগাছ হাই স্কুল” নামে একটি নতুন শিক্ষাপ্রতিষ্ঠান গড়ে তোলা হয়। ১৯৫০ সালের পর এদেশের মানুষের কাছে আরবী ও ধর্মীয় শিক্ষার প্রতি একটা অনীহার ভাব ফুটে উঠে, ছাত্র ও অবিভাবকেরা ইংরেজি ও সাধারণ শিক্ষার প্রতি আগ্রহী হয়ে উঠে। এমনকি এ সময়েই দু’চারটি অভিজাত পরিবার ধর্মের গোঁড়ামির বেড়া ভেঙ্গে শিক্ষার জন্য মেয়েদেরকে উচ্চ মাদ্রাসায় পাঠাতে শুরু করেন। ব্যবস্থাপনা ও পরিচালনার শিথিলতার কারণে "হারাগাছ উচ্চ মাদ্রাসার" শিক্ষা ব্যবস্থার অবনতি ঘটতে থাকে। এতে ছাত্র সংখ্যা কমতে থাকে এবং উপযুক্ত শিক্ষকের ওভাব প্রকট হয়ে দেখা দেয়। খন্দকার আঃ বারী সাহেব স্কুলের প্রধান শিক্ষক নিয়োগ করা হয়। ১৯৫৯ সালে ইহার গোড়া পত্তন হয় ও ১৯৬০ সালে এই স্কুলটি যথারীতি অনুমোদন লাভ করে। হারাগাছ উচ্চ মাদ্রাসার শুভাকাঙ্কী কর্তৃপক্ষ "হারাগাছ হাই স্কুল" প্রতিষ্ঠার পর সচেতন ও তৎপর হয়ে উঠেন। তারাও মাদ্রাসা শিক্ষার পরিবর্তে সাধারণ শিক্ষা ব্যবস্থা গড়ে তোলার প্রচেষ্টা চালান এবং ফলশ্রুতিতে তারা ঊর্ধ্বতন শিক্ষা কর্তৃপক্ষের সহায়তায় নব প্রতিষ্ঠিত হারাগাছ হাই স্কুলটিকে স্থানান্তরিত করে নিয়ে হারাগাছ উচ্চ মাদ্রাসার সঙ্গে একীভূত করেন। হারাগাছ উচ্চ মাদ্রাসাটিকে হাই স্কুল রূপে রূপান্তরিত করেন। তৎকালীন পূর্ব পাকিস্তান শিক্ষা বোর্ডের নির্দেশে ক্রমে হারাগাছ হাই মাদ্রাসার বিলুপ্তি ঘাটে। মোঃ আবুল কাসেম কর্তৃক রচিত “হামার দ্যাশ হারাগাছ(প্রথম খন্ড)”।